CELEX: 32016R0225
Language: el
Date: 2016-02-17 00:00:00
Title: Εκτελεστικός κανονισμός (ΕΕ) 2016/225 της Επιτροπής, της 17ης Φεβρουαρίου 2016, για τον καθορισμό της μέγιστης ποσότητας προϊόντων ανά κράτος μέλος και της περιόδου υποβολής των αιτήσεων για έκτακτη ενίσχυση ιδιωτικής αποθεματοποίησης όσον αφορά τις εναπομένουσες μη χρησιμοποιηθείσες ποσότητες ορισμένων τυριών, από εκείνες που ορίζονται στον κατ' εξουσιοδότηση κανονισμό (ΕΕ) αριθ. 2015/1852

18.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 41/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/225 ΤΗΣ ΕΠΙΤΡΟΠΉΣ
   της 17ης Φεβρουαρίου 2016
   για τον καθορισμό της μέγιστης ποσότητας προϊόντων ανά κράτος μέλος και της περιόδου υποβολής των αιτήσεων για έκτακτη ενίσχυση ιδιωτικής αποθεματοποίησης όσον αφορά τις εναπομένουσες μη χρησιμοποιηθείσες ποσότητες ορισμένων τυριών, από εκείνες που ορίζονται στον κατ' εξουσιοδότηση κανονισμό (ΕΕ) αριθ. 2015/1852
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον κατ' εξουσιοδότηση κανονισμό (ΕΕ) 2015/1852 της Επιτροπής, της 15ης Οκτωβρίου 2015, σχετικά με την έναρξη εφαρμογής προσωρινού έκτακτου καθεστώτος ενίσχυσης για ιδιωτική αποθεματοποίηση ορισμένων τυριών και τον εκ των προτέρων καθορισμό του ποσού της ενίσχυσης (2), και ιδίως το άρθρο 15,
   Εκτιμώντας τα ακόλουθα:
   
               (1)
            
            
               Με τον κατ' εξουσιοδότηση κανονισμό (ΕΕ) 2015/1852 ξεκίνησε η εφαρμογή προσωρινού έκτακτου καθεστώτος ενίσχυσης για ιδιωτική αποθεματοποίηση ορισμένων τυριών και καθορίστηκε εκ των προτέρων το ποσό της ενίσχυσης.
            
         
               (2)
            
            
               Σύμφωνα με το άρθρο 4 παράγραφος 3 του κανονισμού (ΕΕ) 2015/1852, καταληκτική ημερομηνία για την υποβολή των αιτήσεων ενίσχυσης είναι η 15η Ιανουαρίου 2016.
            
         
               (3)
            
            
               Η Ιρλανδία, η Γαλλία, η Ιταλία, η Λιθουανία, οι Κάτω Χώρες, η Φινλανδία, η Σουηδία και το Ηνωμένο Βασίλειο γνωστοποίησαν στην Επιτροπή την επιθυμία τους να συνεχίσουν να κάνουν χρήση του καθεστώτος ενίσχυσης στην ιδιωτική αποθεματοποίηση.
            
         
               (4)
            
            
               Ποσότητα 68 123 τόνων παρέμεινε αχρησιμοποίητη μετά τις 15 Ιανουαρίου 2016. Συνεπώς, είναι σκόπιμο να τεθεί η εν λόγω ποσότητα στη διάθεση των κρατών μελών τα οποία κοινοποίησαν την επιθυμία τους να κάνουν χρήση του καθεστώτος ενίσχυσης στην ιδιωτική αποθεματοποίηση και να καθοριστεί η κατανομή της ποσότητας αυτής ανά κράτος μέλος, λαμβανομένων υπόψη των ποσοτήτων για τις οποίες έχει υποβληθεί αίτηση από τα κράτη μέλη μέχρι τις 15 Ιανουαρίου 2016.
            
         
               (5)
            
            
               Θα πρέπει να καθοριστεί νέα περίοδος για την υποβολή αιτήσεων ενίσχυσης.
            
         
               (6)
            
            
               Οι κανόνες που θεσπίζονται στον κατ' εξουσιοδότηση κανονισμό (ΕΕ) αριθ. 2015/1852 για την εφαρμογή του καθεστώτος ενίσχυσης στην ιδιωτική αποθεματοποίηση ορισμένων τυριών θα πρέπει να εφαρμόζονται, τηρουμένων των αναλογιών, στην υλοποίηση του καθεστώτος που προβλέπεται από τον παρόντα κανονισμό,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Η μέγιστη ποσότητα προϊόντος ανά κράτος μέλος, που υπόκειται στο προσωρινό έκτακτο καθεστώς ενίσχυσης στην ιδιωτική αποθεματοποίηση για τις εναπομένουσες μη χρησιμοποιηθείσες ποσότητες τυριών, η οποία προβλέπεται στον κατ' εξουσιοδότηση κανονισμό (ΕΕ) αριθ. 2015/1852, καθορίζεται στο παράρτημα του παρόντος κανονισμού.
   Οι κανόνες που θεσπίζονται στον κατ' εξουσιοδότηση κανονισμό (ΕΕ) αριθ. 2015/1852 για την υλοποίηση του καθεστώτος εφαρμόζονται, τηρουμένων των αναλογιών, στις ποσότητες που καθορίζονται στο παράρτημα του παρόντος κανονισμού.
   Άρθρο 2
   Αιτήσεις ενίσχυσης
   Αιτήσεις ενίσχυσης μπορούν να υποβληθούν από την ημερομηνία έναρξης ισχύος του παρόντος κανονισμού. Καταληκτική ημερομηνία για την υποβολή των αιτήσεων είναι η 30ή Σεπτεμβρίου 2016.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Φεβρουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  ΕΕ L 271 της 16.10.2015, σ. 15.
   
      ΠΑΡΑΡΤΗΜΑ
      
                  Κράτος μέλος
               
               
                  Μέγιστη ποσότητα
                  (σε τόνους)
               
            
                  Ιρλανδία
               
               
                  4 127
               
            
                  Γαλλία
               
               
                  6 340
               
            
                  Ιταλία
               
               
                  27 025
               
            
                  Λιθουανία
               
               
                  2 616
               
            
                  Κάτω Χώρες
               
               
                  16 526
               
            
                  Φινλανδία
               
               
                  694
               
            
                  Σουηδία
               
               
                  2 126
               
            
                  Ηνωμένο Βασίλειο
               
               
                  8 669
               
            
                  Σύνολο
               
               
                  68 123